ОБЯВЛЕНИЕ
По реда на чл.26, ал.2 от Закона на нормативните актове


ПРОЕКТ НА ПРЕДЛОЖЕНИЕ ЗА ИЗМЕНЕНИЕ И ДОПЪЛЕНИЕ НА НАРЕДБА № 8 ЗА ОПРЕДЕЛЯНЕТО  И  АДМИНИСТРИРАНЕТО НА МЕСТНИТЕ ТАКСИ И ЦЕНИ НА ПРАВА И УСЛУГИ НА ТЕРИТОРИЯТА НА ОБЩИНА ЗЛАТОГРАД

МОТИВИ:


ПРОЕКТ НА ПРЕДЛОЖЕНИЕ ЗА ИЗМЕНЕНИЕ И ДОПЪЛЕНИЕ НА НАРЕДБА № 8 ЗА ОПРЕДЕЛЯНЕТО  И  АДМИНИСТРИРАНЕТО НА МЕСТНИТЕ ТАКСИ И ЦЕНИ НА ПРАВА И УСЛУГИ НА ТЕРИТОРИЯТА НА ОБЩИНА ЗЛАТОГРАД

1. Причини, които налагат приемането
В действащата Наредба №8 за определянето и администрирането на местните такси и цени на права и услуги на територията на Община Златоград (Наредба №8), приета с Решение № Ж 518/08.06.2017г. на Общински съвет Златоград, в сила от 01.07.2017г., текстът на т.2 от Приложение №1, ІІ. Такса за ползване на детски ясли и детски градини, гласи:„Месечна такса за ползване на детска градина за целодневно обучение”.
С  промените в чл.298, ,ал.2 от Закона за предучилищното и училищното образование (ЗПУО) с изменението, публикувано в ДВ, бр.99 от 2017 г., в сила  от 01.01.2018 г., родителите на децата заплащат такси за издръжка на дейности, които не се финансират от държавния бюджет, а на децата в задължително предучилищно образование – само такси за дейностите по хранене, извън финансираното от държавата. Съгласно чл.6, ал.1, т. «г» от Закона за местни данъци и такси (ЗМДТ), в сила от 01.01.2018г., местната такса е за дейности по хранене на децата в задължителното предучилищно образование, извън финансираното от държавата.
С настоящото изменение се предлага да се прецизира текстът на т.2 от Приложение №1, ІІ. Такса за ползване на детски ясли и детски градини от Наредба № 8 на Общински съвет Златоград, в съответствие с промените в ЗПУО и ЗМДТ.
2. Целта на проекта за изменение и допълнение 
Прецизиране на текстовете от Наредба №8 за определянето  и  администрирането на местните такси и цени на права и услуги на територията на община Златоград (Наредба №8), приета с Решение № Ж 518/08.06.2017г. на Общински съвет Златоград и съобразяването им с действащата нормативна уредба.
3. Финансови и други средства, необходими за прилагането на новата уредба
Средствата за  приходи в детските градини от Община Златоград за бюджет 2018г. са  разчетени по посочения размер на таксата. За прилагане на Наредбата не са необходими допълнителни финансови и други средства
4. Анализ за съответствие с правото на Европейския съюз
Наредбата е в съответствие с нормативните актове от по-висока степен, както и с тези на европейското законодателство.
5. Очаквани резултати от прилагането

Уеднаквяване нормативна уредба.

